26 Februarie is die 57ste dag van die jaar in die Gregoriaanse kalender. Daar volg nog 308 dae in die res van die jaar (309 in skrikkeljare). 964 – Die afgesette Pous Johannes XII laat sy opvolger Pous Leo VIII afset en vervang met Pous Benedictus V. 1126 – Pous Honorius II keur die stigting van die Norbertyne-kloosterorde goed. 1266 – Koning Manfred van Sisilië sterf in die slag van Benevento in gevegte met Angeveense magte onder leiding van Charles, die Graaf van Anjou. 1424 – Pous Martinus V ontbind die konsilie van Sienna. 1561 – Pous Pius IV stel 18 nuwe kardinale aan, waaronder sy neef Mark Sittich von Hohenems. 1569 – Pous Pius V publiseer die bul Hebraeorum Gens waarin Jode verban word uit die kerklike staat. 1815 – Napoleon Bonaparte ontsnap uit bannelingskap vanaf Elba. 1852 – HMS Birkenhead , 'n Britse troepeskip, vergaan by Danger Point met 'n groot verlies aan lewens.